cyanic-selkie/wikianc huggingface dataset:
เทศบาลเมืองอ่างทอง
ประวัติ
อ่างทอง เป็นเทศบาลเมืองซึ่งมีอาณาเขตครอบคลุมพื้นที่ตำบลตลาดหลวง ตำบลบางแก้วทั้งตำบล และยังครอบคลุมพื้นที่บางส่วนของตำบลศาลาแดง ตำบลโพสะ ตำบลศาลาแดง ตำบลย่านซื่อ ตำบลบ้านอิฐ และตำบลบ้านแห ตั้งอยู่ในอำเภอเมืองอ่างทอง จังหวัดอ่างทอง ท้องที่บริเวณชุมนุมชนอันเป็นที่ตั้งของศาลากลางจังหวัดอ่างทอง ยังขาดการบำรุงรักษา ทางราชการจึงได้จัดตั้ง "เทศบาลเมืองอ่างทอง" ขึ้น เพื่อบำรุงความสุขและความสะดวกของประชาชนให้ยิ่งขึ้น และนับว่าเป็นเทศบาลเมืองแห่งแรกของจังหวัดอ่างทอง ตามประกาศกระทรวงมหาดไทยลงวันที่ 20 สิงหาคม พ.ศ. 2479 โดยมีผลบังคับตั้งแต่วันที่ 29 พฤศจิกายน ปีเดียวกัน มีพื้นที่รับผิดชอบ 3.730 ตารางกิโลเมตร
ต่อมาได้มีการขยายเขตเทศบาลเมืองอ่างทอง เนื่องจากการขยายตัวและความเจริญของชุมชนมีมากขึ้น และเพื่อให้เหมาะสมกับการบริหารงาน ตามประกาศกระทรวงมหาดไทยลงวันที่ 6 กันยายน พ.ศ. 2537 โดยมีผลบังคับตั้งแต่วันที่ 20 กันยายน ปีเดียวกัน จึงมีมีพื้นที่รับผิดชอบเพิ่มขึ้นเป็น 6.1930 ตารางกิโลเมตร
พรรคราษฎร์วิถี
พรรคราษฎร์วิถี เป็นพรรคการเมืองไทยที่จดทะเบียนก่อตั้งเป็นลำดับที่ 1/2565 เมื่อวันจันทร์ที่ 28 กุมภาพันธ์ พ.ศ. 2565 ในชื่อพรรครวมไทยรักชาติ โดยมีนาย สุชาติ บรรดาศักดิ์ อดีต ส.ส. นนทบุรีหลายสมัยเป็นหัวหน้าพรรคคนแรก และนาย ธนิค คัมมิ่น เป็นเลขาธิการพรรคคนแรก โดยได้มีการยื่นจดทะเบียนก่อตั้งพรรคต่อคณะกรรมการการเลือกตั้ง เมื่อวันพฤหัสบดีที่ 28 มกราคม พ.ศ. 2564 และได้มีการประชุมใหญ่จัดตั้งพรรคที่จังหวัดสิงห์บุรี เมื่อวันอาทิตย์ที่ 11 กรกฎาคม พ.ศ. 2564 หรือ 1 วันก่อนการประกาศล็อกดาวน์
โดยพรรครวมไทยรักชาติได้ปรากฏเป็นข่าวเมื่อมีกระแสข่าวว่า พลเอก วิชญ์ เทพหัสดิน ณ อยุธยา อดีตหัวหน้า พรรคเศรษฐกิจไทย ได้เตรียมเข้ามาสมัครเป็นสมาชิกพรรคและขับเคลื่อนพรรครวมไทยรักชาติ โดยอาจจะมีการประชุมใหญ่ พร้อมกับอาจจะมีการเปลี่ยนชื่อพรรคเป็น พรรครวมไทยชัยชนะ และตำแหน่งหัวหน้าพรรคอาจจะเป็น พลตำรวจเอก จักรทิพย์ ชัยจินดา อดีตสมาชิกวุฒิสภาและอดีต ผู้บัญชาการตำรวจแห่งชาติ แต่ต่อมาพลเอกวิชญ์ได้เข้าไปบริหารพรรครวมแผ่นดินแทน
กระทั่งวันพุธที่ 23 พฤศจิกายน พ.ศ. 2565 นายเสกสกล อัตถาวงศ์ ในฐานะว่าที่หัวหน้าพรรคเทิดไทได้เปิดเผยว่าพรรครวมไทยรักชาติได้เตรียมจัดประชุมใหญ่ในวันเสาร์ที่ 26 พฤศจิกายน พ.ศ. 2565 เพื่อเปลี่ยนแปลงตราสัญลักษณ์พรรคและชื่อพรรคเป็น พรรคเทิดไท โดยนายสุชาติจะลาออกจากตำแหน่งหัวหน้าพรรคทำให้คณะกรรมการบริหารพรรคชุดปัจจุบันต้องพ้นจากตำแหน่งทั้งคณะ จึงต้องมีการเลือกตั้งคณะกรรมการบริหารพรรคชุดใหม่โดยนายเสกสกลจะเป็นหัวหน้าพรรค ในขณะที่นายสุชาติจะเป็นเลขาธิการพรรค ซึ่งที่ประชุมมีมติเลือกนายเสกสกลเป็นหัวหน้าพรรคเทิดไท นายสุชาติเป็นเลขาธิการพรรค ส่วนนายอานนท์ แสนน่าน เป็นประธานยุทธศาสตร์พรรค
ในวันศุกร์ที่ 23 ธันวาคม พ.ศ. 2565 นายเสกสกลได้ยื่นหนังสือลาออกจากการเป็นสมาชิกพรรคเทิดไททำให้พ้นจากตำแหน่งหัวหน้าพรรคและทำให้คณะกรรมการบริหารพรรคต้องพ้นจากตำแหน่งทั้งคณะ โดยมีนายวัฒนา จำปาดิบรัตนกุล รองหัวหน้าพรรคเป็นรักษาการหัวหน้าพรรค
ในวันอาทิตย์ที่ 29 มกราคม พ.ศ. 2566 พรรคเทิดไทได้จัดการประชุมใหญ่สามัญประจำปี พ.ศ. 2566 เปลี่ยนแปลงชื่อพรรคเป็น พรรคราษฎร์วิถี เปลี่ยนแปลงตราสัญลักษณ์พรรค แก้ไขข้อบังคับพรรค เลือกตั้งคณะกรรมการบริหารพรรคชุดใหม่ ซึ่งที่ประชุมมีมติเลือกนายสุชาติ กลับมาดำรงตำแหน่งหัวหน้าพรรคอีกครั้งหนึ่ง ส่วนตำแหน่งเลขาธิการพรรคเป็นของ พันตรี ภรัณ กิตติวัฒน์ อดีตหัวหน้าพรรคพลังรัก
พรรคคอมมิวนิสต์บัลแกเรีย
พรรคคอมมิวนิสต์บัลแกเรีย (Българска Комунистическа Партия) เป็นพรรคคอมมิวนิสต์ที่ปกครองสาธารณรัฐประชาชนบัลแกเรีย ตั้งขึ้นในปี ค.ศ. 1903 แต่มามีอำนาจในปี 1948 แนวคิดของพรรคนี้เป็นแนวคิดนิยมลัทธิมากซ์–เลนิน
รายชื่อประเทศเรียงตามผลิตภัณฑ์มวลรวมในประเทศ (ความเท่าเทียมกันของอำนาจซื้อ) ต่อคน
ด้านล่างนี้เป็นรายชื่อประเทศเรียงตามผลิตภัณฑ์มวลรวมในประเทศ ความเท่าเทียมกันของอำนาจซื้อต่อคน
รายชื่อประเทศเรียงตามอัตราการพึ่งพาตัวเองทางอาหาร
ด้านล่างนี้เป็นรายชื่อประเทศเรียงตามอัตราการพึ่งพาตัวเองทางด้านอาหาร
สโมสรฟุตบอลมอร์คัม
สโมสรฟุตบอลมอร์คัม (Morecambe Football Club) เป็นสโมสรฟุตบอลอาชีพของอังกฤษ ตั้งอยู่ที่เมืองมอร์คัม นครแลงคัสเตอร์ เทศมณฑลแลงคาเชอร์ ปัจจุบันลงแข่งขันในระดับลีกวัน โดยได้เลื่อนชั้นขึ้นเล่นในระบบฟุตบอลลีกของอังกฤษเป็นครั้งแรกในฤดูกาล 2006–07
ตั้งแต่ปี ค.ศ. 1921 ถึง ค.ศ. 2010 สโมสรได้ใช้สนามกีฬาคริสตีพาร์ก เป็นสนามเหย้า จนกระทั่งในเดือนสิงหาคม ปี 2010 ได้ย้ายสนามเหย้าไปยังสนามโกลบอะรีนา ตราสัญลักษณ์ของสโมสรเป็นรูปกุ้งอยู่บนพื้นหลังสีดอกกุหลาบแดง โดยกุ้งสื่อถึงการเป็นสโมสรฟุตบอลที่ตั้งอยู่ที่เมืองริมทะเล ส่วนสีดอกกุหลาบแดงด้านหลังสื่อถึงดอกกุหลาบแดงอันเป็นสัญลักษณ์ของแลงคาเชอร์
ว่านแสงอาทิตย์
ว่านแสงอาทิตย์หรือว่านกุมารทอง อยู่ในวงศ์ Amaryllidaceae เป็นไม้ล้มลุกอายุหลายปี มีหัวใต้ดินแบบหัวหอม ใบเป็นรูปรีแกมขอบขนาน มีจุดแดงอมดำตลอดลำต้น ยุบตัวเหลือแต่หัวในช่วงฤดูแล้ง พอเข้าสู่ฤดูฝนจะออกดอกก่อนแล้วจึงแตกใบ ดอกเป็นฝอยคล้ายพู่สีแดง ใช้เป็นไม้ประดับ ในทางไสยศาสตร์เป็นว่านเมตตามหานิยม เชื่อว่าถ้านำดอกไปเคี่ยวกับน้ำมันมาทาตามตัวทำให้อยู่ยงคงกระพัน
สปีชีส์ย่อย
สปีชีส์ย่อยมี 3 ชนิดได้แก่:
พรรคคอมมิวนิสต์แห่งสหพันธ์สาธารณรัฐสังคมนิยมโซเวียตรัสเซีย
พรรคคอมมิวนิสต์แห่งสหพันธ์สาธารณรัฐสังคมนิยมโซเวียตรัสเซีย (Коммунистическая партия Российской Советской Федеративной Социалистической Республики, Kommunisticheskaya partiya Rossiyskoy Sovetskoy Federativnoy Sotsialisticheskoy Respubliki) เป็นพรรคการเมืองระดับสาธารณรัฐของสหพันธ์สาธารณรัฐสังคมนิยมโซเวียตรัสเซีย
เถาวัลย์หลง
เถาวัลย์หลง อยู่ในวงศ์ Convolvulaceae เป็นไม้เลื้อยอายุหลายปี ใบเดี่ยว เรียงสลับ เห็นเส้นกลางใบชัดเจน มีขนปกคลุม ดอกออกเป็นกระจุก สีขาวหรือม่วง ใช้เป็นไม้ประดับ และเป็นยารักษาแผล ในสมัยโบราณเชื่อว่าถ้าเข้าป่าแล้วข้ามเถาของพืชชนิดนี้ทำให้หลงป่า
เอมมา เฟอร์มันน์
เอมมา เฟอร์มันน์ (Emma Fuhrmann; เกิด 15 กันยายน พ.ศ. 2544) เป็นนักแสดงหญิงชาวอเมริกัน ที่รู้จักกันดีจากการแสดงในบทบาท Finnegan O'Neil ใน The Magic of Belle Isle (2012), Espn Friedman ใน Blended และ Cassie Lang ใน อเวนเจอร์ส: เผด็จศึก (2019)
เทศบาลเมืองสระบุรี
สระบุรี เป็นเทศบาลเมืองแห่งหนึ่งในอำเภอเมืองสระบุรี จังหวัดสระบุรี มีประชากรในปี พ.ศ. 2555 จำนวน 62,499 คน มีพื้นที่ครอบคลุมตำบลปากเพรียวทั้งตำบล
ประวัติ
เทศบาลเมืองสระบุรี ตั้งอยู่ที่ตำบลปากเพรียว อำเภอเมืองสระบุรี จังหวัดสระบุรี ได้ยกฐานะจากสุขาภิบาลเมืองสระบุรี ตามพระราชกฤษฎีกาจัดตั้งเทศบาลเมืองสระบุรี เมื่อวันที่ 10 ธันวาคม พ.ศ. 2478 โดยมีพื้นที่เพียง 5 ตารางกิโลเมตร ต่อมาเมื่อปี พ.ศ. 2517 ได้มีการเปลี่ยนแปลงขยายเขตเทศบาลจากเดิมมาเป็น 20.13 ตารางกิโลเมตร จนถึงปัจจุบัน
ที่ตั้ง
เทศบาลเมืองสระบุรี มีพื้นที่ครอบคลุมตำบลปากเพรียวทั้งตำบล มีอาณาเขตติดต่อกับตำบลต่าง ๆ ดังนี้
ภูมิประเทศ
เทศบาลเมืองสระบุรี ตั้งอยู่บนที่ราบสูง สูงกว่าระดับน้ำทะเลปานกลางที่ระดับความสูงประมาณ 15-16 เมตร มีความลาดเอียงต่ำลงบริเวณรอบนอกเมือง ทำให้ในฤดูฝนจะมีน้ำท่วมขังบริเวณที่ต่ำ เมืองสระบุรีมีแม่น้ำป่าสักไหลผ่านเขตเทศบาลเมืองสระบุรี โดยไหลผ่านมาจากอำเภอมวกเหล็ก สู่อำเภอแก่งคอย อำเภอเมืองสระบุรี และอำเภอเสาไห้ แล้วไหลบรรจบกับแม่น้ำเจ้าพระยาที่จังหวัดพระนครศรีอยุธยา และมีคลอง 1 แห่ง คือ คลองฝั่งแดง
เทอร์รี โนทารี
เทอร์รี โนทารี (Terry Notary; เกิด 14 สิงหาคม พ.ศ. 2511) เป็นนักแสดงชาวอเมริกัน ผู้ประสานงานการแสดงผาดโผน/คู่ และโค้ชด้านการเคลื่อนไหว โนทารีส่วนใหญ่แสดงเป็นสิ่งมีชีวิตและสัตว์สำหรับอุตสาหกรรมภาพยนตร์และโทรทัศน์ และเป็นที่รู้จักจากการแสดงโมชั่นแคปเจอร์ในภาพยนตร์เช่น Avatar, The Adventures of Tintin: Secrets of the Unicorn, ซีรีส์รีบูต Planet of the Apes และภาพยนตร์ไตรภาค The Hobbit ในปี ค.ศ. 2018 โนทารีรับบทเป็น Cull Obsidian ในภาพยนตร์ของมาร์เวลสตูดิโอส์เรื่อง อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก
เครื่องแลกเปลี่ยนความร้อน
เครื่องแลกเปลี่ยนความร้อน (อังกฤษ:heat exchangers) คือเครื่องมือที่ใช้สำหรับการถ่ายเทความร้อนของของไหลชนิดหนึ่งไปยังของไหลอีกชนิดหนึ่ง โดยที่ของไหลไม่จำเป็นต้องผสมกัน เครื่องแลกเปลี่ยนความร้อนเป็นเครื่องมือที่สำคัญอย่างมากในทางอุตสาหกรรมและเป็นเครื่องมือที่ใช้ในระบบต่างๆทางวิศวกรรมอย่างกว้างขวาง เช่น ในอุตสาหกรรมน้ำมันจะใช้เครื่องแลกเปลี่ยนความร้อนในการทำให้น้ำมันดิบร้อนขึ้นหรือทำให้ไอที่ออกจากหอกลั่นเป็นของเหลวหรือใช้ลดอุณหภูมิของน้ำมันหรือก๊าซ หรือในอุตสาหกรรมอื่นๆ เช่น อุตสาหกรรมปุ๋ย,เส้นใย,อาหารกระป๋องมีการนำเอาความร้อนมาเวียนใช้ใหม่หรือแลกเปลี่ยนความร้อนสำหรับเพิ่มหรือลดความร้อน
ชนิดเครื่องแลกเปลี่ยนความร้อน
เครื่องแลกเปลี่ยนความร้อน สามารถจำแนก ได้ดังนี้
เครื่องแลกเปลี่ยนความร้อนแบบแผ่น
คือเครื่องแลกเปลี่ยนความร้อนชนิดหนึ่งที่มีการใช้งานอย่างกว้างขวางในอุตสาหกรรมอาหาร เพื่อเพิ่มหรือลดอุณหภูมิในระบ การแปรรูปอาหารด้วยความร้อนในระบบการพาสเจอไรซ์อย่างต่อเนื่องการทำให้เข้มข้น และ ระบบ ยู เอช ที
เครื่องแลกเปลี่ยนความร้อนแบบท่อสองชั้น
เครื่องแลกเปลี่ยนความร้อนแบบท่อสองชั้น (Concentric tube or Double pipe) เครื่องแลกเปลี่ยนความร้อนชนิดนี้อยู่ในลักษณะที่ท่อสองท่อสวมเข้าด้วยกัน ส่วนการไหลของของไหล อาจไหลสวนทางกัน เรียกว่า Counter flow หรือไหลขนานกัน เรียกว่า Parallel flow
เครื่องแลกเปลี่ยนความร้อนแบบที่ของไหลมีทิศทางตั้งฉากกัน
เครื่องแลกเปลี่ยนความร้อนแบบที่ของไหลมีทิศทางตั้งฉากกัน (Cross flow) เครื่องแลกเปลี่ยนความร้อนชนิดนี้ ของไหลจะไหลในทิศทางตั้งฉากกัน การสร้างนั้นอาจให้อยู่ในลักษณะของไหลเที่ยวเดียว (Single pass) หรือ ไหลสองเที่ยว (Double pass) หรือมากกว่าก็ได้
เครื่องแลกเปลี่ยนความร้อนแบบเชลล์และท่อ
เครื่องแลกเปลี่ยนความร้อนแบบเชลล์และท่อ (Shell and tube) เครื่องแลกเปลี่ยนความร้อนชนิดนี้ของไหลชนิดหนึ่งจะอยู่ในเชลล์และอีกชนิดหนึ่งจะอยู่ในท่อ สำหรับการไหลนั้นจะอยู่ในลักษณะไหลสวนทางหรือไหลขนานก็ได้ หรือทั้งสองอย่างในเครื่องเดียวกันก็ได้ นอกจากนี้อาจออกแบบให้ของไหลมีทิศทางตั้งฉากกับท่อก็ได้
เครื่องแลกเปลี่ยนความร้อนแบบท่อขด
เครื่องแลกเปลี่ยนความร้อนแบบท่อขด (Box Cooler) เครื่องแลกเปลี่ยนความร้อนชนิดนี้ในทางอุตสาหกรรมจะใช้ในกระบวนการกลั่นน้ำมันและเครื่องใช้ความร้อนที่มีขนาดเล็กหรือในกรณีที่ใช้ของเหลวที่มีฤทธิ์กัดกร่อนสูง
เครื่องแลกเปลี่ยนความร้อนแบบระบายความร้อนด้วยอากาศ
เครื่องแลกเปลี่ยนความร้อนแบบระบายความร้อนด้วยอากาศ(อังกฤษ: Air cooled heat Exchanger) เครื่องแลกเปลี่ยนความร้อนชนิดนี้ ใช้อากาศเป็นตัวระบายความร้อนแทนน้ำเย็น จึงเป็นที่นิยมใช้กันเพิ่มขึ้นอย่างรวดเร็ว เนื่องจากปัจจุบันขาดแคลนน้ำระบายความร้อน โครงสร้างของเครื่อง มี 3 องค์ประกอบคือ มัดท่อซึ่งประกอบด้วยท่อถ่ายเทความร้อนที่มีครีบ (Fin) โครงสร้างเหล็กสำหรับมัดท่อ และเครื่องเป่าลมพร้อมมอเตอร์สำหรับเป่าอากาศมัดท่อ
เครื่องแลกเปลี่ยนความร้อนแบบเปิด
เครื่องแลกเปลี่ยนความร้อนแบบเปิด (Open type Exchanger) เครื่องแลกเปลี่ยนความร้อนชนิดนี้ใช้ระบายความร้อน โดยการปล่อยให้น้ำหยดลงบนท่อที่ติดตั้งอยู่บนแนวระดับ เพื่อที่จะลดอุณหภูมิของไหลภายในท่อ โครงสร้างโดยทั่วไปประกอบด้วย ท่อตรง และส่วนโค้ง และสามารถนำมาวางซ้อนทับกันได้หลายชั้น เพื่อเพิ่มประสิทธิภาพในการทำงานของเครื่อง และยังเหมาะในการใช้กับของไหลความดันสูงที่มีฤทธิ์กัดกร่อน
เครื่องแลกเปลี่ยนความร้อนแบบปลอกหุ้ม
เครื่องแลกเปลี่ยนความร้อนแบบปลอกหุ้ม (อังกฤษ: Jacketed type Exchanger) โครงสร้างของเครื่องประกอบไปด้วยปลอกหุ้มทั้งเก็บหรือถังปฏิกรณ์ (Reactor) เพื่อแลกเปลี่ยนความร้อน โดยปกติแล้วการทำความสะอาดภายในปลอกหุ้มทำไม่ได้ ดังนั้นของไหลที่ใช้ในปลอกหุ้มควรเป็นไอน้ำ น้ำเย็น หรือพรีออนที่มีความสกปรกน้อย เหมาะสำหรับการให้ความร้อนหรือการทำความเย็นแก่ของเหลวและการรักษาอุณหภูมิของของเหลวในถังตวงให้คงที่
เครื่องแลกเปลี่ยนความร้อนแบบดาบปลายปืน
เครื่องแลกเปลี่ยนความร้อนแบบดาบปลายปืน (Bayonet Exchanger) จะมีเส้นทางการไหลภายในท่อ จะประกอบด้วยท่อนอกซึ่งปลายข้างหนึ่งจะมีฝาปิดอยู่ และจะมีท่ออยู่ภายในอีกหนึ่งท่อ ของไหลภายในท่อจะแลกเปลี่ยนความร้อนกับของไหลภายในเซลล์ในขณะที่ของไหลอยู่ในช่องว่างระหว่างท่อในและท่อนอก
เครื่องแลกเปลี่ยนความร้อนแบบท่อหมุนวน
เครื่องแลกเปลี่ยนความร้อนแบบหมุนวน (Spiral wound type Exchanger) โครงสร้างของเครื่องแลกเปลี่ยนความร้อนชนิดนี้ประกอบด้วย ท่อทองแดง ท่ออะลูมิเนียม หรือท่อวัสดุอ่อนอื่นๆ ซึ่งมีขนาดเล็กและยาว หมุนวนขดกันกลายเป็นเกลียวหลายๆชั้นแล้วบรรจุในภาชนะทรงกระบอก ในการนำมาใช้งานของไหลภายในท่อและในเซลล์จะต้องสะอาด และมีฤทธิ์กัดกร่อนน้อย อุปกรณ์ชนิดนี้จะใช้ร่วมกับอุปกรณ์แยกก๊าซ ซึ่งทำให้อากาศหรือก๊าซอื่นๆกลายเป็นของเหลวที่อุณหภูมิต่ำมากๆเพื่อทำการแยกก๊าซองค์ประกอบอื่นต่อไป
เครื่องแลกเปลี่ยนความร้อนแบบกะทัดรัด
เครื่องแลกเปลี่ยนความร้อนแบบกะทัดรัด (Compact Exchanger) ได้มาจากความคิดริเริ่มที่ต้องการขนาดของเครื่องให้มีขนาดเล็กที่สุด แต่มีพื้นที่การถ่ายเทความร้อนสูง เครื่องแลกเปลี่ยนความร้อนแบบกะทัดรัดจะเรียกชื่อได้ก็ต่อเมื่ออัตราส่วนพื้นที่การถ่ายเทความร้อนกับปริมาตรของเครื่องมีค่ามากกว่า 660 ขึ้นไป เพื่อให้พื้นที่การถ่ายเทความร้อนมีค่าสูง ในกรณีที่ท่อกลมปรกติจะใช้ท่อที่มีขนาดเส้นผ่านศูนย์กลางเล็กกว่าหนึ่งนิ้ว ที่ครีบ(Fin) หรือแผ่นโครงสร้าง เนื่องจากโครงสร้างแบบนี้ซ่อมแซมทำความสะอาดได้ยากและอุณหภูมิหรือความดันที่ใช้ก็มีค่าต่ำ จึงไม่นิยมใช้ในกระบวนการอุตสาหกรรมเคมี แต่เป็นเครื่องแลกเปลี่ยนความร้อนที่ดีเลิศสำหรับก๊าซสองชนิดที่สกปรกน้อย
เครื่องแลกเปลี่ยนความร้อนแบบฮีทไปป์
เครื่องแลกเปลี่ยนความร้อนแบบฮีทไปป์ (Heat pipe heat Exchanger) นี้มีอัตราการถ่ายเทความร้อนค่อนข้างสูงและสมรรถนะสูง แม้ส่าผลต่างของอุณหภูมิระหว่างแหล่งให้ความร้อน (Heat source) และแหล่งรับความร้อน (Heat sink) มีค่าค่อนข้างน้อย ลักษณะของเครื่องเป็นท่อปิดผนึกภายในบรรจุวิกค์ (Wick) และของเหลวใช้งาน (Working fluid) เมื่อฮีทไปป์รับความร้อนจากแหล่งความร้อน ผ่านผนังท่อของช่วงการระเหย (Evaporation section) ไปยังวิกค์ ของเหลวใช้งานที่อยู่ในวิกค์จะระเหยกลายเป็นไอ ไอที่เกิดขึ้นจะเคลื่อนที่ตามช่วงการควบแน่น (Condensation Section) ซึ่งมีความดันไอที่ต่ำกว่า ณ ที่นี้ความร้อนแฝงที่เกิดจากการควบแน่นจะถ่ายเทความร้อนผ่านผนังท่อไปแหล่งรับความร้อน
เครื่องแลกเปลี่ยนความร้อนแบบหอยโข่ง
เครื่องแลกเปลี่ยนความร้อนแบบหอยโข่ง (Volute type Exchanger) สร้างขึ้นจากแผ่นราบสองแผ่นนำมาตัดขนานกัน ให้เหมือนลายก้นหอยโข่ง คุณลักษณะดีคือ โครงสร้างไม่จำเป็นต้องคำนึงถึงการยืดหรือหดตัวเชิงความร้อน สัมประสิทธิ์การถ่ายเทความร้อนรวมสูง เมื่อเปรียบเทียบค่าความดันสูญเสียที่น้อยและการไหลก็สม่ำเสมอด้วย ดังนั้นจึงสามารถออกแบบเครื่องแลกเปลี่ยนความร้อนได้ขนาดเล็กเมื่อเทียบกับพื้นที่ถ่ายเทความร้อน ข้อเสียคือ ทำความสะอาดหรือซ่อมแซมได้ยาก เพราะปรกติสร้างโดยการเชื่อมโลหะ (Welding) ดังนั้นจึงไม่เหมาะสมที่จะใช้กับของไหลที่สกปรกมาก ของไหลที่มีฤทธิ์กัดกร่อนแตกต่างกันหรือของไหลที่มีความดันสูง ในปัจจุบันเครื่องแลกเปลี่ยนความร้อนแบบนี้ในอุตสาหกรรมกระดาษ อุตสาหกรรมอาหาร เป็นต้น
การใช้งาน
สามารถนำไปประยุกต์ใช้เช่น Pasteurization,Digester heating, การนำความร้อนมาใช้ใหม่,pre-heating และน้ำทิ้ง เนื่องจากมีการใช้ที่หลากหลาย การเลือกใช้ตัวแลกเปลี่ยนความร้อนแบบ Optimal โดยการคำนวณอาจจะด้วยมือที่เป็นไปได้ แต่มักจะต้องคำนวณด้วยมือหลายๆรอบเช่น เครื่องแลกเปลี่ยนความร้อนส่วนใหญ่มักจะเลือกใช้โปรแกรมคอมพิวเตอร์ โดยมีนักออกแบบโปรแกรมนี้โดยทั่วไปจะเป็นวิศวะกรหรือโดยผู้ขายอุปกรณ์โปรแกรมเหล่านี้ การเลือกเครื่องแลกเปลี่ยนความร้อนที่เหมาะสม นักออกแบบระบบหรือผู้ที่ขายโปรแกรมจะพิจารณาประเภทการออกแบบเครื่องแลกเปลี่ยนความร้อนแต่ละข้อแม้ว่าค่าใช้จ่ายต้นทุนจะเป็นเกณฑ์หลักในการเลือกหลายๆสิ่งที่เป็นสำคัญจ้า
เส้นผ่านศูนย์กลางขนาดเล็กของเครื่องปรับอากาศจะกลายเป็นเทคโนโลยีที่นิยมและทันสมัยมากขึ้นและระบบทำความเย็นจะมีอัตราการถ่ายเทความร้อนได้ดีกว่าการควบแน่นปกติและเครื่องนี้จะมีหลอดที่พันด้วยทองแดงและอะลูมิเนียมที่เป็นมาตรฐานของเครื่อง HVAC ขดลวดที่มีเส้นผ่านศูนย์กลางขนาดเล็กสามารถทนต่อแรงดันที่สูงกว่าได้ ในยุคปัจจุบันสารที่ทำความเย็นจะเป็นมิตรต่อสิ่งแวดล้อม ปัจจุบันมีเทคโนโลยีที่ทันสมัยมากขึ้นจึงใช้เส้นผ่านศูนย์กลางขนาดเล็ก2เส้นที่ใช้เป็นผลิตภัณฑ์ของเครื่องปรับอากาศและเครื่องทำความเย็นจะเป็นทองแดงและตัวประสาม คือ อะลูมิเนียม Microchannel การเลือกประเภทของอุปกรณ์แลกเปลี่ยนความร้อน (HX) เราต้องรู้ถึงข้อแตกต่างของเครื่องแลกเปลี่ยนความร้อนและรวมไปถึงหน่อยงานของสิ่งแวดล้อมที่ต้องรับผิดชอบโดยทั่วไปในอุตสาหกรรมการผลิตเครื่องแลกเปลี่ยนความร้อนจะมีกระบวนการที่แตกต่างกันในขั้นตอนสุดท้ายของผลิตภัณฑ์ เช่น การต้มน้ำ (HX) แต่ละคู่จะต่อความร้อนสำหรับการขนส่งของเหลวและสุดท้ายของ (HX) ก็จะเย็นในที่สุด ถ้ามีความรู้ที่เพียงพอของชนิดเครื่องแลกเปี่ยนความร้อนและกระบวนการเลือกที่เหมาะสมก็จะสามารถเพิ่มประสิทธิภาพได้มากขึ้น
การทำความสะอาดเครื่องแลกเปลี่ยนความร้อน
เครื่องแลกเปลี่ยนความร้อนที่ใช้ในงานอุตสาหกรรมต่างๆมีสิ่งสกปรกที่มาจากภายนอกนั้นเป็นสาเหตุของการเกิดสิ่งสกปรกที่มาเกาะติดและตกค้างภายในเครื่องจึงจำเป็นต้องมีการบำรุงรักษาอยู่เสมอ ดังนั้นการหาวิธีแก้ปัญหาสิ่งสกปรกเพื่อป้องกันการเสียหายของเครื่องแลกเปลี่ยนความร้อนในกระบวนการผลิต,การสูญเสียผลิตภัณฑ์ที่ไม่ได้คุณภาพและยังมีส่วนช่วยทำให้เครื่องแลกเปลี่ยนความร้อนมีประสิทธิภาพสูงอยู่เสมอ โดยมีตัวแปรที่ช่วยเหลือในการวิเคราะห์สาเหตุต่างๆที่ทำให้เกิดสิ่งสกปรกที่มาเกาะติดและตกค้างนั้น คือ อุณหภูมิ, ความเร็ว,ความดันและพื้นที่หน้าตัดของการไหลผ่าน จากนั้นวิศวกรและเจ้าหน้าที่บำรุงรักษาจะดำเนินการทำความสะอาดเครื่องอย่างเหมาะสมและถูกวิธีเป็นขั้นตอนต่อไปเพื่อเป็นการช่วยลดค่าใช้จ่ายในการแก้ปัญหาสิ่งสกปรกภายในเครื่องแลกเปลี่ยนความร้อน การทำความสะอาดเครื่องแลกเปลี่ยนความร้อน มี 2 วิธีดังนี้ 1. การทำความสะอาดโดยวิธีไม่ถอดออกจากเครื่องแลกเปลี่ยนความร้อน วิธีการทำความสะอาดเช่นนี้ขึ้นอยู่กับลักษณะการใช้งานของเครื่องแลกเปลี่ยนความร้อน โดยการใช้สารเคมีเติมเข้าไปภายในเครื่องแลกเปลี่ยนความร้อนแทนของเหลวที่ใช้ในกระบวนการผลิตและแช่ทิ้งไว้ สารเคมีจะไปชะล้างสิ่งสกปรกโดยอาศัยปฏิกิริยาทางเคมี แต่การสะสมสิ่งสกปรกมีอยู่หลายชนิดด้วยกัน ดังนั้น การทำความสะอาดด้วยสารเคมีต้องพิจารณาว่าใช้สารเคมีที่เป็นอินทรีย์หรืออนินทรีย์ในการทำความสะอาดเนื่องจากอาจทำให้กัดกร่อนหรือทำปฏิกิริยากับโลหะหรือสิ่งสกปรกนั้นได้และควรพิจารณาความหนืดของสิ่งสกปรก,การเป็นคราบไขมันและการเกิดสนิม ภายในเครื่องแลกเปลี่ยนความร้อนบางชนิดไม่สามารถใช้วิธีทำความสะอาดด้วยสารเคมีได้ อาจจะต้องเลือกใช้วิธีอื่นในการทำความสะอาด ดังนี้ วิธีการสลับช่องทางการไหล โดยขึ้นอยู่กับลักษณะของเครื่องแลกเปลี่ยนความร้อน การใช้วิธีนี้เมื่อของไหลฝั่งหนึ่งมีแนวโน้มทำให้เกิดคราบสิ่งสกปรกและของไหลฝั่งหนึ่งเป็นของไหลที่สะอาด การสลับช่องทางการไหลจึงสามารถกำจัดสิ่งสกปรกที่ตกค้างได้ วิธีการใช้ฟองน้ำชนิดยางที่มีลักษณะเป็นลูกบอลกลม สามารถครูดกับผิวผนังแลกเปลี่ยนความร้อนได้ แต่ก็มีขอบเขตกับการใช้งานกับระบบน้ำเย็นเป็นส่วนใหญ่ วิธีการใช้เม็ดทรายในการทำฟลูอิดไดเบดเพื่อขัดถูผิวผนังภายในของเครื่องแลกเปลี่ยนความร้อน
2. การทำความสะอาดวิธีถอดล้างออกจากเครื่องแลกเปลี่ยนความร้อน เป็นวิธีการใช้แรงดันสูงของน้ำโดยมีหัวฉีดทำให้เกิดแรงดันของน้ำและในการทำความสะอาดนั้นต้องถอดอุปกรณ์ต่างๆของเครื่องแลกเปลี่ยนความร้อนออกเพื่อทำความสะอาด ซึ่งประสิทธิผลการทำความสะอาดวิธีนี้ขึ้นอยู่กับชนิดและความหนาของสิ่งสกปรกที่เกาะติดนั้น บางครั้งอาจใช้แปรงขัดบริเวณพื้นผิวที่สิ่งสกปรกเกาะติดได้ ซึ่งความยากง่ายขึ้นอยู่กับการเข้าถึงในการทำความสะอาดและกำลังของแรงคน ส่วนการเจาะท่อเพื่อทำความสะอาดสิ่งสกปรกที่สะสมและมีคราบหนืดมากที่อยู่ภายในระบบท่อไม่เป็นที่นิยม ซึ่งจะแก้ไขโดยการเปลี่ยนท่อนั้นแทน
การเพิ่มประสิทธิภาพเครื่องแลกเปลี่ยนความร้อน
การเพิ่มประสิทธิภาพเครื่องแลกเปลี่ยนความร้อนมี 3 เป้าหมาย ดังนี้
แบรนดอน โอนีล
แบรนดอน โอนีล (Brandon O'Neill; เกิดวันที่ 12 เมษายน ค.ศ. 1994) เป็นนักฟุตบอลชาวออสเตรเลียที่เล่นในตำแหน่งกองกลางตัวรับให้กับเพิร์ทกลอรี ในเอลีก
เพิร์ทกลอรี
โอนีลเกิดที่เพิร์ทในรัฐเวสเทิร์นออสเตรเลีย เขาเซ็นสัญญาเยาวชนกับสโมสรเพิร์ทกลอรีในเอลีกเมื่อ ค.ศ. 2010 และเซ็นสัญญาใหม่ใน ค.ศ. 2011 เขาลงเล่นระดับอาชีพครั้งแรกในการแข่งขันเอลีก ฤดูกาล 2011–12 เมื่อวันที่ 18 มีนาคม ค.ศ. 2012 ที่พบกับโกลด์โคสต์ยูไนเต็ดที่สนามกีฬาโรบีนา
วันที่ 3 พฤษภาคม ค.ศ. 2012 มีรายงานว่าเขาเซ็นสัญญาสองปีกับเพิร์ทกลอรี
นักบุญลองกินุส
ลองกินุส (Longinus) หรือ ลอนไจนัส เป็นชื่อที่ตั้งให้กับบุคคลในตำนานของศาสนาคริสต์ เขาเป็นนายทหารผู้แทงหอกลงบนร่างพระเยซูที่ถูกตรึงกางเขน ซึ่งหอกนี้ได้กลายเป็นหอกในตำนานที่ถูกเรียกว่า "หอกศักดิ์สิทธิ์" ทั้งนี้ใน "สารของเฮรอดถึงปิลาตุส" ได้ระบุว่า ลองกินุสรู้สึกผิดและเป็นทุกข์ใจต่อการที่ได้แทงร่างของพระเยซู เขาถูกส่งไปในถ้ำที่ในทุกๆคืนจะถูกสิงโตกัดฉีกร่างเนื้อ และเมื่อถึงรุ่งเช้าร่างกายเขาก็กลับฟื้นคืนเป็นปกติ และก็ถูกกัดฉีกอีกเป็นวังวนเรื่อยๆจนสิ้นสุด หลังจากนั้นเขาจึงหันไปนับถือคริสต์
อย่างไรก็ตาม มีนักบวชอังกฤษชื่อ ซาบีน บาริง-กูดได้พบว่า "ชื่อลองกินุสนั้นไม่เคยเป็นที่รู้จักในหมู่ชาวกรีกมาก่อนจนกระทั่งถึงยุคสังฆราชเยอรมานุสในปี 715 ชื่อลองกินุสนั้นถูกเริ่มใช้ในหมู่ชาวตะวันตกจากพระวรสารนักบุญนิโคเดอมุส ไม่มีข้อมูลที่เชื่อถือได้ใดๆที่ยืนยันถึงการกระทำและความทุกข์ทรมานของนักบุญผู้นี้" ถึงกระนั้น ก็ยังมีความเชื่อดั้งเดิมที่ว่าบ้านเกิดของลองกินุสเป็นหมู่บ้านเล็กๆในลานเซียโน แคว้นอาบรุซโซ ภาคกลางของอิตาลี
มีข้อสันนิฐานว่า ลองกินุส เป็นคำละตินที่อาจมีรากศัพท์มาจากคำกรีก λόγχη (ลองชี) ที่หมายถึงหอกซึ่งคำนี้ปรากฏในพระวรสารนักบุญยอห์น 19:34 นอกจากนี้ ในหอสมุดชาวฟลอเรนซ์ยังพบเอกสารโบราณที่เขียนขึ้นในปี 586 มีคำกรีกนี้ถูกเขียนเป็นตัวพิมพ์ใหญ่ ΛΟΓΙΝΟC (ลองกินอส) อยู่ข้างภาพนายทหารถือหอก เป็นเอกสารตัวเขียนสีวิจิตรฉากตรึงกางเขน
แบรนดอน โอนีล
ซิดนีย์
โอนีลทำประตูแรกในเอลีกในซิดนีย์ดาร์บีเมื่อวันที่ 8 ตุลาคม ค.ศ. 2016 ด้วยการปั่นฟรีคิกจากนอกกรอบเขตโทษข้ามกำแพงเสียบสามเหลี่ยมขวาเข้าประตูได้ ต่อมาเขาทำประตูที่สองของฤดูกาล ด้วยการยิงฟรีคิกเช่นกัน ในนัดที่พบกับเมลเบิร์นซิตีเมื่อวันที่ 24 กุมภาพันธ์ ค.ศ. 2017
ผลงานอันยอดเยี่ยมทำให้เขากลายเป็นผู้เล่นตัวหลักของสโมสร ซิดนีย์ประกาศขยายสัญญาโอนีลไปอีกสองปีเมื่อวันที่ 13 ธันวาคม ค.ศ. 2016
วันที่ 26 มีนาคม ค.ศ. 2017 โอนีลทำประตูที่สามให้กับซิดนีย์ในนัดเยือนเพิร์ทกลอรี ด้วยการยิงจากนอกกรอบเขตโทษ ช่วยให้ต้นสังกัดบุกเอาชนะ 3–0 รั้งพื้นที่พรีเมียร์ได้สำเร็จ
โปฮังสตีลเลอส์
วันที่ 13 มกราคม ค.ศ. 2020 มีการรายงานว่าโปฮังสตีลเลอส์ในเคลีก 1 บรรลุข้อตกลงในการคว้าตัวโอนีลจากซิดนีย์ ด้วยค่าตัวโดยประมาณ 250,000 ถึง 300,000 ดอลลาร์ออสเตรเลีย และเซ็นสัญญา 2 ปี
บุรีรัมย์ ยูไนเต็ด
วันที่ 3 ธันวาคม ค.ศ. 2020 โอนีลเซ็นสัญญากับบุรีรัมย์ ยูไนเต็ด ในไทยลีก ต่อมาในวันที่ 26 ธันวาคม เขาลงเล่นนัดแรกให้กับสโมสร ช่วยให้บุรีรัมย์บุกเอาชนะชลบุรีที่ชลบุรีสเตเดียม 2–0
ทีมชาติ
เขาลงเล่นให้กับทีมชาติออสเตรเลียครั้งแรกเมื่อวันที่ 7 มิถุนายน ค.ศ. 2019 ในฐานะตัวจริงในนัดที่พบกับเกาหลีใต้
เกียรติประวัติ
ซิดนีย์
รางวัลส่วนตัว
ฟลอเรนซ์ คาซัมบา
ฟลอเรนซ์ คาซัมบา (Florence Kasumba; เกิด 26 ตุลาคม พ.ศ. 2519) เป็นนักแสดงหญิงชาวเยอรมัน ที่เกิดในยูกันดา นอกเหนือจากการแสดงในภาพยนตร์เยอรมันและดัตช์แล้ว เธอยังเป็นที่รู้จักมากที่สุดจากการรับบท Ayo ใน กัปตันอเมริกา: ศึกฮีโร่ระห่ำโลก, แบล็ค แพนเธอร์ และ อเวนเจอร์ส: มหาสงครามล้างจักรวาล นอกจากนี้เธอยังรับบทวุฒิสมาชิก Acantha ใน วันเดอร์ วูแมน, Shenzi ใน The Lion King และแม่มดชั่วร้ายแห่งตะวันออกในซีรีส์ทางโทรทัศน์ของ NBC เรื่อง Emerald City
พระนางภัทรา
ภัทรา (Sanskrit: भद्रा ) ในศาสนาฮินดูหมายถึงพระเทพีองค์หนึ่งอันมีหลายอิสริยยศเกียรติยศหลายฐานะ — ได้แก่ชายาแห่งท้าวเวสสุวรรณ บุตรีพระจันทร์ และชายาแห่งพระกฤษณะอันเป็นเชษฐาของพระพลเทพและ พระนางสุภัทรา และโยคินีสหายอัศวินสตรี (อัษฏะนายิกา) ของจ้าวแม่ทุรคา
ในฐานะชายาของท้าวเวสสุวรรณ
ภัทรา หรือ นามคำไวพจน์ของนางอื่น ๆ อาทิ ยักษี ชหวี (Chhavi) ริทธิ มโนหระ นันธี สหเทวี และกุเวรี เป็นเทพีแห่งศิริสวัสดิ์พิพัฒน์มงคล และคืออิตถีพละภริยาของท้าวเวสสุวรรณ ในเทพปกรณัมพราหมณ์ ฮินดูกล่าวว่า นางคือบุตรีแห่งพญาอสูรนามว่า มูระ โดยมีบุตรสามองค์ คือ พระนลกุวร พระมณีภัทร และมยุราช และบุตรี คือ นางมีนากษี (Minakshi) ต่อมานางได้เสด็จไปประทับสถิตย์ ณ นครอลกาปุรี (Alkapuri) พร้อมด้วยภัสดาของนาง หลังจากท้าวทศกัณฐ์ทำการรัฐประหารชิงราชสมบัติพระเจ้าแผ่นดินแห่งนครลงกา (ปัจจุบันคือเกาะลังกา)
ในฐานะธิดาของพระจันทร์
บางในเทพปกณัม เช่น มหาภารตะ นางภัทราคือบุตรีของพระจันทร์ (หรือพระอาทิตย์) และได้เสกสมรสกับพระฤๅษีอุฒัฑยะ และพระพิรุณอันทรงปารถนาด้วยจิตปฏิพัทธ์ต่อนางนั้นได้ชิงตัวนางไปจากอาศรมของพระฤๅษีภัสดาของนาง และมิยอมคืนนางแด่พระฤๅษีนารอดอันเป็นทูตมาเจรจานำพานางกลับคืนแด่ภัสดาของนาง พระฤๅษีอุฒัฑยะจึงสำแดงฤทธานุภาพด้วยการบันดาลให้น้ำแลมหาสมุทรทั้งหลายในอาณัติของพระพิรุณแห้งเหือดไปเป็นการอบรมเพื่อการสำนึกของความผิดอันได้ปฏิบัติลงไป แลอธิษฐานอาญาสิทธิ์ว่า "สรัสวดีจงหายไปในทะเลทราย และให้ดินแดนนี้ซึ่งถูกชาวประชาทิ้งร้าง กลายเป็นมลทิน" "เมื่อแผ่นดินแห้งผากแล้ว พระวรุณาก็ยอมจำนนต่อพระฤๅษีอุฒัฑยะและนำภัทราถวายคืนมาแด่พระฤๅษีภัสดาของนาง และพระฤๅษีอุฒัฑยะจึงคืนน้ำแลมหาสมุทรทั้งหลายในอาณัติของพระพิรุณอันแห้งเหือดไปกลับคืนมาดังเดิม"
ในฐานะชายาของพระกฤษณะ
นางเป็นหนึ่งในอัษฏะภริยา ชายาทั้งเแปดนางของพระกฤษณะ ตามเทพปกรณัมในคัมภีร์ภควัตปุราณะ นามของนางปรากฏในคัมภีร์เทพปกรณัมนี้ในฐานะชายาองค์ที่แปดของพระกฤษณะ ระบุว่าเป็นลูกพี่ลูกน้องของพระองค์ (ไม่ขนาน) (มารดาของนางเป็นขนิษฐาของปิตุลา) คัมภีร์เทพปกรณัมวิษณุปุราณะและหริวังศะกล่าวว่านางเป็นบุตรีของธริชตะเกตุ หรือ ราชธิดาแห่งแคว้นโกศล
สวนสัตว์ธากา
สวนสัตว์ธากา (ঢাকা চিড়িয়াখানা) สวนสัตว์แห่งนี้ตั้งอยู่ที่เขตมีรปุระของกรุงธากา ประเทศบังกลาเทศ มีสัตว์ป่า สัตว์ปีก เป็นต้น
จังหวัดลำปางในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดลำปาง พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดลำปาง
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
ประกอบไปด้วยอำเภอเมืองลำปาง (เฉพาะตำบลปงแสนทอง ตำบลชมพู ตำบลกล้วยแพะ ตำบลพระบาท ตำบลพิชัย ตำบลบ้านเสด็จ ตำบลเวียงเหนือ ตำบลสบตุ๋ย ตำบลสวนดอก และตำบลหัวเวียง)
เขตเลือกตั้งที่ 2
ประกอบไปด้วยอำเภอเมืองลำปาง (เฉพาะตำบลบ้านค่า ตำบลบ้านเอื้อม ตำบลบ้าเป้า ตำบลนิคมพัฒนา ตำบลต้นธงชัย ตำบลบุญนาคพัฒนา ตำบลทุ่งฝาย และตำบลบ่อแฮ้ว) อำเภอห้างฉัตร และอำเภอเมืองปาน
เขตเลือกตั้งที่ 3
ประกอบไปด้วยอำเภอเมืองลำปาง (เฉพาะตำบลบ้านแลง) อำเภองาว อำเภอวังเหนือ และอำเภอแจ้ห่ม
เขตเลือกตั้งที่ 4
ประกอบไปด้วยอำเภอเกาะคา อำเภอแม่เมาะ และอำเภอแม่ทะ (ยกเว้นตำบลสันดอนแก้ว ตำบลบ้านบอม และตำบลบ้านกิ่ว)
เขตเลือกตั้งที่ 5
ประกอบไปด้วยอำเภอเถิน อำเภอเสริมงาม อำเภอสบปราบ อำเภอแม่พริก และอำเภอแม่ทะ (เฉพาะตำบลสันดอนแก้ว ตำบลบ้านบอม และตำบลบ้านกิ่ว)
กรดซินนามิก
กรดซินนามิก (cinnamic acid) เป็นสารประกอบอินทรีย์ที่มีสูตรเคมีคือ C9H8O2 จัดอยู่ในกลุ่มกรดคาร์บอกซิลิกไม่อิ่มตัว ลักษณะเป็นผลึกสีขาว ละลายน้ำได้บ้างและละลายในตัวทำละลายอินทรีย์หลายชนิด พบในพืชหลายชนิดในรูปไอโซเมอร์แบบซิส (cis) และทรานส์ (trans) โดยพบแบบหลังมากกว่า
กรดซินนามิกพบในน้ำมันอบเชย, เนยเชียและยางไม้สไตแรกซ์ (Styrax balsam) กรดซินนามิกมีกลิ่นคล้ายน้ำผึ้ง เป็นส่วนหนึ่งของวิถีชีวสังเคราะห์ชิกิเมตและฟีนิลโพรพานอยด์ ชีวสังเคราะห์ดังกล่าวเกิดจากการทำปฏิกิริยาของเอนไซม์ ฟีนิลอะลานีน แอมโมเนีย-ไลเอส (PAL) กับฟีนิลอะลานีน
วิธีการสังเคราะห์กรดซินนามิกดั้งเดิมเกี่ยวข้องกับปฏิกิริยาเพอร์กิน ซึ่งเป็นการควบแน่นที่เร่งปฏิกิริยาด้วยเบสของแอซีติกแอนไฮไดรด์และเบนซาลดีไฮด์ เรเนอร์ ลุดวิจ ไคลเซน นักเคมีชาวเยอรมัน คิดค้นการสังเคราะห์เอสเทอร์ของซินนาเมตจากการทำปฏิกิริยาของเบนซาลดีไฮด์และเอสเทอร์ ปฏิกิริยานี้รู้จักในชื่อการควบแน่นอัลดอล (ร่วมกับปฏิกิริยาไฮโดรไลซิสของแอนไฮไดรด์) นอกจากนี้ยังสามารถเตรียมได้จากซินนามาลดีไฮด์และเบนซาลคลอไรด์
กรดซินนามิกใช้ในการเสริมรสชาติอาหาร การย้อมสี อุตสาหกรรมน้ำหอมและอุตสาหกรรมยา
ตาช-อุล-มัสยิด
ตาช-อุล-มัสยิด (تَاجُ ٱلْمَسْجِد; Tāj-ul-Masjid) หรือ ตาจ-อุล-มสาญิด (تَاجُ ٱلْمَسَاجِد) เป็นมัสยิดในเมืองโภปาล, ประเทศอินเดีย และเป็นมัสยิดที่มัสยิดที่ใหญ่ที่สุดในประเทศอินเดีย และเป็นหนึ่งในมัสยิดที่ใหญ่ที่สุดในเอเชีย
ฟาซาดของมัสยิดเป็นสีชมพู และประดับด้วยเสาอะษานทรงแปดเหลี่ยม สูง 18 ชั้น สองหอ มัสยิดนั้นสร้างขึ้นด้วยสถาปัตยกรรมโมกุล เช่นเดียวกับมัสยิดจามาที่เดลี หรือมัสยิดบาดชาฮีที่ลาฮอร์
จอห์น กานี
โบนิสิลี จอห์น กานี (Bonisile John Kani; เกิด 30 สิงหาคม พ.ศ. 2486) เป็นนักแสดง, นักเขียน, ผู้กำกับ และนักเขียนบทละครชาวแอฟริกาใต้ เป็นที่รู้จักจากการรับบท T'Chaka ในภาพยนตร์จักรวาลภาพยนตร์มาร์เวล เรื่อง กัปตันอเมริกา: ศึกฮีโร่ระห่ำโลก (2016) และ แบล็ค แพนเธอร์ (2018), Rafiki ใน การสร้างของ The Lion King (2019) และผู้พัน Ulenga ฉบับรีเมคปี 2019 ในภาพยนตร์เรื่อง Murder Mystery ของเน็ตฟลิกซ์ (2019)
ดาเตะ มาซามูเนะ
ประวัติ
ดาเตะ มาซามูเนะ เกิดในปี ค.ศ. 1567 ที่ปราสาทโยเนซาวะ เมืองโยเนซาวะ จังหวัดยามางาตะในปัจจุบัน เมื่อแรกเกิดมีชื่อว่า บนเทมมารุ เป็นบุตรชายคนโตของดาเตะ เทรูมูเนะ  ไดเมียวเจ้าครองปราสาทโยเนซาวะในแคว้นมุตสึ  กับนางโยชิฮิเมะ  ซึ่งเป็นบุตรสาวของโมงามิ โยชิโมริ  ไดเมียวแห่งปราสาทยามางาตะ  ซึ่งอยู่ไม่ห่างจากปราสาทโยเนซาวะ บนเทมมารูมีน้องชายหนึ่งคนชื่อว่า โคจิโร่ ในค.ศ. 1578 เมื่ออายุสิบเอ็ดปีได้ผ่านพิธีเง็มปุกุได้รับชื่อว่า ดาเตะ โทจิโร่ มาซามูเนะ และในปีเดียวกันได้สมรสกับนางเมโงฮิเมะ  บุตรสาวของทามูระ คิโยอากิ  แต่ทว่ามาซามูเนะเกิดความระแวงว่าตระกูลทามูระจะทำการลอบสังหารตนเอง จึงนำตัวคนรับใช้ของนางเมโงฮิเมะไปสังหาร ทำให้ความสัมพันธ์ระหว่างดาเตะ มาซามูเนะ กับนางเมโงฮิเมะผู้เป็นภรรยาเอกไม่สู้ดีนัก
เมื่ออายุน้อยดาเตะ มาซามูเนะ ป่วยเป็นโรคฝีดาษ ทำให้สูญเสียลูกนัยตาข้างขวา บางตำนานกล่าวว่าดาเตะ มาซามูเนะ ทำการควักลูกตาของตนเองออกมาแล้วกินเข้าไป บางตำนานกล่าวว่ามาซามูเนะให้คนรับใช้คนสนิทคือ คาตากูระ คาเง็ตสึนะ เป็นผู้ควักลูกตาออกให้ หลังจากเหตุการณ์นี้ทำให้นางโยชิฮิเมะ มารดาของมาซามูเนะ มีความเห็นว่ามาซามูเนะไม่สมควรที่จะสืบทอดตำแหน่งไดเมียวแห่งโยเนซาวะเนื่องจากเป็นผู้มีลูกตาข้างเดียว และให้การสนับสนุนแก่โคจิโร่ หรือดาเตะ มาซามิจิ  ซึ่งเป็นน้องชายของมาซามูเนะให้เป็นไดเมียวคนต่อไป ในปีค.ศ. 1581 มาซามูเนะออกศึกครั้งแรกในการช่วยเหลือเทรูมูเนะผู้เป็นบิดาในการรบกับตระกูลโซมะ
รวบรวมภูมิภาคโทโฮกุ
ฮาตาเกยามะ โยชิตสึงุ ไดเมียวแห่งปราสาทนิฮมมัตสึ  มีความเกรงกลัวต่อฤทธิอำนาจของดาเตะ มาซามูเนะ จึงเจรจาขอเข้าร่วมเป็นพันธมิตรกับตระกูลดะเตะหลายครั้งแต่มาซามูเนะปฏิเสธทุกครั้ง ฮาตาเกยามะ โยชิตสึงุ จึงหันไปเจรจากับดาเตะ เทรูมูเนะ ผู้เป็นบิดาของมาซามูเนะแทนในค.ศ. 1585 โดยโยชึตสึงุได้เชิญให้เทรูมูเนะมาเข้าร่วมงานเลี้ยง แต่ทว่าในงานเลี้ยงนั้นโยชิตสึงุได้ใช้ดาบจี้เทรูมูเนะเป็นตัวประกัน มาซามูเนะเมื่อรู้เหตุการณ์ที่บิดาของตนถูกตระกูลฮาตาเกยามะจับเป็นตัวประกันจึงประกาศสงครามกับตระกูลฮาตาเกยามะและยกทัพติดตามไปช่วยเหลือบิดาของตน เมื่อพบกับทัพของฮาตาเกยามะที่แม่น้ำอาบูกูมะ แล้วมาซามูเนะเกิดความลังเลที่จะเข้าโจมทีทัพของศัตรูเนื่องจากเกรงว่าบิดาของตนจะได้รับอันตราย เทรูมูเนะจึงบอกแก่มาซามูเนะบุตรชายของตนว่าให้ทำการสู้รบกับตระกูลฮาตาเกยามะอย่างเต็มทีไม่ต้องกังวลเรื่องความปลอดภัยของตน มาซามูเนะจึงยกทัพเจ้าโจมตีฮาตาเกยามะในระหว่างการสู้รบเทรูมูเนะผู้เป็นบิดาถูกสังหารเสียชีวิต ส่วนฮาตาเกยามะ โยชิตสึงุสามารถหลบหนีไปยังปราสาทนิฮมมัตสึอันเป็นฐานที่มั่นได้
เนื่องจากดาเตะ มาซามูเนะ เป็นที่เกรงขามไปทั่วภูมิภาคโทโฮกุ ฮาตาเกยามะ โยชิตสึงุ จึงสามารถเกลี้ยกล่อมไดเมียวต่างๆในภูมิภาคโทโฮกุให้ร่วมกันต่อต้านการขยายอำนาจของตระกูลดาเตะ โดยทั้งตระกูลอาชินะ ตระกูลโซมะ ตระกูลซาตาเกะ และไดเมียวอื่นๆในภูมิภาคต่างส่งทัพเข้าร่วมกับฮาตาเกยามะในการต่อสู้กับมาซามูเนะ กองทัพผสมไดเมียวมีจำนวนมากกว่ากองกำลังของมาซามูเนะถึงสามเท่า เมื่อเสียเปรียบด้านกำลังพลมาซามูเนะจึงเข้าเป็นฝ่ายตั้งรับในปราสาทมิยะโมริ ทัพผสมไดเมียวเข้าโจมตีทัพของตระกูลดาเตะในการรบที่สะพานฮิโตโตริ  ทัพของดาเตะสูญเสียกำลังพลมากและสูญเสียแม่ทัพคนสำคัญ ทัพของดาเตะไม่สามาถต่อกรกับทัพผสมไดเมียวได้จึงถอยเข้าไปตั้งหลักในปราสาทมิยะโมริ ในขณะที่ทัพผสมกำลังจะเข้าโจมตีปราสาทนั้น ทัพของตระกูลซาตาเกะได้ถอนทัพออกจากสนามรบอย่างกระทันหันเนื่องจากที่ฐานที่มั่นของตนถูกไดเมียวตระกูลอื่นโจมตี ทำให้จำนวนกำลังของทัพผสมลดลงและทัพผสมต่างถอนทัพแยกย้ายสลายตัวไปในที่สุด
ในค.ศ. 1589 ดาเตะ มาซามูเนะ ยกทัพเข้ายึดปราสาทคูโรกาวะ อันเป็นฐานที่มั่นของตระกูลอาชินะได้สำเร็จ และสามารถเอาชนะกองทัพของตระกูลอาชินะในการรบที่ซูริอาเงฮาระ ทำให้ตระกูลอาชินะถึงกาลอวสาน ในปีเดียวกันนั้น นางโยชิฮิเมะมารดาของมาซามูเนะ หรือคือนางโบชุน-อิง  วางยาพิษลอบสังหารมาซามูเนะบุตรชายของตนเองเพื่อยกตำแหน่งไดเมียวให้แก่น้องชายของมาซามูเนะคือ ดาเตะ มาซามิจิ แต่ไม่สำเร็จ มาซามูเนะจึงมีคำสั่งให้ประหารชีวิตมาซามิจิน้องชายของตน เพื่อกำจัดคู่แข่งทางการเมืองและปิดฉากศึกสายเลือดระหว่างพี่น้อง ส่วนมารดาคือนางโบชุน-อิงหลบหนีกลับไปยังปราสาทยามากาตะบ้านเกิด
ไดเมียวแห่งอิวาเดยามะภายใต้การปกครองของโทโยโตมิ ฮิเดโยชิ
ในค.ศ. 1590 โทโยโตมิ ฮิเดโยชิ แผ่ขยายอำนาจมาทางภาคตะวันออกของญี่ปุ่น ยกทัพเข้าล้อมปราสาทโอดาวาระของตระกูลโฮโจ โทโยโตมิ ฮิเดโยชิ ออกคำสั่งให้ไดเมียวในภูมิภาคโทโฮกุทั้งหมดเข้าสวามิภักดิ์ต่อตนเองและช่วยเหลือโทโยโตมิในการสู้รบกับตระกูลโฮโจ ดาเตะ มาซามูเนะ มีความลังเลที่จะเข้าสวามิภักดิ์ต่อโทโยโตมิ ฮิเดโยชิ จนกระทั่งเป็นที่แน่ชัดแล้วว่าโทโยโตมิจะได้รับชัยชนะในสงครามกับตระกูลโฮโจ คาตากูระ คาเง็ตสึนะ ที่ปรึกษาคนสนิทของดาเตะ มาซามูเนะ จึงแนะนำให้มาซามูเนะเข้าสวามิภักดิ์ต่อโทโยโตมิ ฮิเดโยชิในที่สุด แม้ว่ามาซามูเนะจะมีความลังเลและล่าช้าในการสวามิภักดิ์กับฮิเดโยชิแสดงถึงความไม่จงรักภักดีแต่ฮิเดโยชิยังมีความเมตตาไว้ชีวิตดาเตะ มาซามูเนะ แต่ฮิเดโยชิยึดดินแดนในครอบครองของตระกูลดาเตะทั้งหมด ทั้งปราสาทโยเนซาวะและปราสาทคูโรกาวะ นำไปแจกจ่ายให้แก่ไดเมียวคนอื่นและปลดมาซามูเนะออกจากไดเมียวแห่งโยเนซาวะ โทโยโตมิ ฮิเดโยชิ มอบหมายให้ดาเตะ มาซามูเนะ ไปเป็นไดเมียวแห่งแคว้นอิวาเดยามะ ( จังหวัดมิยางิในปัจจุบัน) ซึ่งมีขนาดเล็กกว่าอาณาเขตเดิมที่เคยเป็นของมาซามูเนะ ในค.ศ. 1591 นางชินโซ ภรรยาน้อยของมาซามูเนะให้กำเนิดบุตรชายคนแรกชื่อว่า เฮโกโร
โทโยโตมิ ฮิเดโยชิ ถึงแก่อสัญกรรมในค.ศ. 1598 ทำให้เกิดการแย่งชิงอำนาจระหว่างอิชิดะ มิตสึนาริ และโทกูงาวะ อิเอยาซุ ฝ่ายที่สนับสนุนอิชิดะ มิตสึนาริเรียกว่า ฝ่ายกองทัพตะวันตก ส่วนฝ่ายที่สนับสนุนโทกูงาวะ อิเอยาซุเรียกว่า ฝ่ายกองทัพตะวันออก ดาเตะ มาซามูเนะเข้าร่วมกับกองทัพฝ่ายตะวันออกให้การสนับสนุนแก่โทกูงาวะ อิเอยาซุ แม้ว่ามาซามูเนะจะไม่ได้เข้าร่วมในยุทธการเซกิงาฮาระแต่ก็มีบทบาทในการสู้รบกับอูเอซูงิ คาเงคัตสึ ไดเมียวแห่งไอซุซึ่งให้การสนับสนุนแก่กองทัพฝ่ายตะวันตก ดาเตะ มาซามูเนะ ร่วมกับโมงามิ โยชิอากิ ซึ่งเป็นลุงในการทำสงครามกับตระกูลอูเอซูงิ นาโอเอะ คาเนตสึงุ  ขุนพลเอกของตระกูลอูเอซูงิ นำทัพเข้าล้อมปราสาทฮาเซโด  ของตระกูลดาเตะแต่ไม่สำเร็จ มาซามูเนะและโยชิอากิตอบโต้ด้วยการนำทัพเข้ายึดปราสาทฟูกูชิมะของอูเอซูงิ การที่มาซามูเนะคอยป้องกันภูมิภาคโทโฮกุให้แก่อิเอยาซุ ทำให้อิเอยาซุสามารถต่อกรกับอิชิดะ มิตสึนาริในภาคตะวันตกได้อย่างเต็มที่
ก่อตั้งเมืองเซ็นได
หลังจากสงครามเซกิงาฮาระ โทกูงาวะ อิเอยาซุ อนุญาตให้ดาเตะ มาซามูเนะ ย้ายฐานที่มั่นมาอยู่ที่เซนไดซึ่งเป็นพื้นที่ยุทธศาสตร์ที่สำคัญในภูมิภาคโทโฮกุเนื่องจากเป็นที่ราบลุ่มเหมาะแก่การเกษตรและอยู่ติดกับทะเล มาซามูเนะสร้างปราสาทขึ้นใหม่ที่เขาอาโอบะ ที่เซ็นไดในค.ศ. 1600 จากนั้นจึงเกิดชุมชนขึ้นรอบปราสาท เมืองเซนไดจึงถือกำเนิดขึ้นจากเดิมที่เป็นเพียงหมู่บ้านของชาวประมง ในค.ศ. 1604 ดาเตะ มาซามูเนะย้ายจากประสาทอิมาเดงาวะมาอยู่ที่ปราสาทอาโอบะ หรือ ปราสาทเซนได เป็นการถาวร รัฐบาลโชกุนโทกูงาวะตั้งผลผลิตจากแคว้นเซนไดไว้สูงถึงหนึ่งล้านโกกุ แต่ผลผลิตที่ได้จริงมีเพียงแค่ 640,000 โกกุ อย่างไรก็ตามในสมัยเอโดะแคว้นเซนไดเป็นหนึ่งในแคว้นขนาดใหญ่ของประเทศญี่ปุ่น ตระกูลดาเตะปกครองแคว้นเซนไดอันยิ่งใหญ่ไปตลอดสมัยเอโดะเป็นเวลาประมาณสองร้อยห้าสิบปี
ในค.ศ. 1614 ทั้งดาเตะ มาซามูเนะ และบุตรชายทั้งสองคือฮิเดมูเนะและทาดามูเนะ ต่างเข้าร่วมกับกองทัพของโอโงโชอิเอยาซุในการล้อมปราสาทโอซากะ แม้ว่าฮิเดมูเนะจะเป็นบุตรชายคนโตของซามูเนะแต่เป็นบุตรที่เกิดจากภรรยาน้อย ทำให้มีสิทธิ์ในการสืบทอดแคว้นเซนไดน้อยกว่าทาดามูเนะ ซึ่งแม้ว่าจะเป็นบุตรชายคนรองแต่เป็นบุตรที่เกิดจากภรรยาเอก หลังจากสงครามเสร็จสิ้นในค.ศ. 1615 อิเอยาซุได้มอบรางวัลให้แก่ตระกูลดาเตะด้วยการแต่งตั้งให้ดาเตะ ฮิเดมูเนะ บุตรชายคนโตของมาซามูเนะ เป็นไดเมียวแห่งแคว้นอูวาจิมะ ( ปัจจุบันอยู๋ในจังหวัดเอฮิเมะ) บนเกาะชิโกกุ ทำให้ฮิเดมูเนะแม้ว่าจะไม่ได้สืบทอดแคว้นเซนไดแต่สามารถขึ้นเป็นไดเมียวในแคว้นของตนเองและจัดตั้งสาขาของตระกูลดาเตะขึ้นที่แคว้นอูวาจิมะบนเกาะชิโกกุ
การทูตปีเคโจ
ในค.ศ. 1612 โชกุนโทกูงาวะ ฮิเดทาดะ ออกประกาศกฎหมายห้ามมิชชันนารีชาวตะวันตกเผยแพร่ศาสนาคริสต์ ในค.ศ. 1613 บาทหลวงหลุยส์ โซเทโล (Luis Sotelo) ซึ่งเป็นบาทหลวงนิกายฟรังซิสกันชาวสเปน ถูกทางการของรัฐบาลโชกุนจับกุมขัง ไดเมียวดาเตะ มาซามูเนะ ช่วยเหลือบาทหลวงหลุยส์โซเทโลไม่ให้ถูกประหารชีวิตดังเช่นบาทหลวงคนอื่นๆ เนื่องจากบาทหลวงโซเทโลเคยช่วยรักษาภรรยาน้อยคนหนึ่งของมาซามูเนะให้หายจากความเจ็บป่วย บาทหลวงโซเทโลเข้ามาลี้ภัยยังเมืองเซนไดและเสนอโครงการให้ดาเตะ มาซามูเนะ ส่งตัวแทนไปเจริญสัมพันธไมตรีกับสเปน ในปีเดียวกันนั้นมาซามูเนะส่งฮาเซกูระ สึเนนางะ เป็นตัวแทนของมาซามูเนะในการเข้าเฝ้ากษัตริย์แห่งสเปนและพระสันตะปาปา เรียกว่า คณะทูตปีเคโจ  เป็นคณะทูตคณะที่สองในประวัติศาสตร์ญี่ปุ่นที่เดินทางไปเจริญสัมพันธ์ไมตรีกับประเทศในยุโรป บาทหลวงโซเทโลบันทึกเหตุการณ์นี้ไว้ว่า "ข้าพเจ้าได้รับมอบหมายให้เป็นทูตของอิดาเตะ มาซามูเนะ (Idate Masamune) ผู้มีอำนาจปกครองเหนืออาณาจักรแห่งโอซู (Kingdom of Oxu) ผู้ซึ่งแม้ว่าจะยังไม่ได้ผ่านพิธีรับศีลจุ่ม แต่ก็มีความปรารถนาให้มีการเผยแพร่ศรัทธาของคริสตจักรในอาณาจักรของเขา..."
แม้ว่าคณะทูตปีเคโจจะไม่ประสบความสำเร็จในการสร้างสัมพันธ์กับประเทศในยุโรป แต่แสดงให้เห็นถึงอำนาจของไดเมียวดาเตะ มาซามูเนะ ซึ่งถึงแม้ว่าจะเป็นเพียงไดเมียวแต่มีนโยบายการต่างประเทศเป็นของตนเองสามารถแต่งคณะทูตไปเจริญสัมพันธไมตรีกับประเทศในยุโรปได้
วาระสุดท้าย
ดาเตะ มาซามูเนะ ปกครองแคว้นเซนไดเป็นเวลาทั้งหมดสามสิบห้าปี และถึงแก่กรรมในค.ศ. 1636 ดาเตะ ทาดามูเนะ บุตรชายคนรองขึ้นดำรงตำแหน่งเป็นไดเมียวแห่งเซนไดคนต่อมา
อ้างอิง
1567 1636
ฟังก์ชัน
ฟังก์ชัน เป็นคำทับศัพท์จากภาษาอังกฤษ function สามารถหมายถึง
ฮัจญ์ญะฮ์
ฮัจญ์ญะฮ์ (حَجَّة) เป็นเมืองหลักของเขตผู้ว่าการฮัจญ์ญะฮ์, ประเทศเยเมน โดยอยู่ห่างจากซานาไปทางตะวันตกเฉียงเหนือไป 127 กิโลเมตร มีระดับความสูง 1,800 เมตร ณ ค.ศ. 2003 ตัวเมืองมีประชากร 53,887 คน
อำเภอซิรอร
ซิรอร (سرار) เป็นอำเภอในเขตผู้ว่าการอับยัน ประเทศเยเมน ณ พ.ศ. 2546 อำเภอนี้มีประชากร 15,093 คน
เส้นเวลาของคณิตศาสตร์
เส้นเวลาของคณิตศาสตร์บริสุทธิ์และคณิตศาสตร์ประยุกต์ (timeline of mathematics)
อตันด์วา กานี
อตันด์วา กานี (Atandwa Kani; เกิด 6 มิถุนายน พ.ศ. 2527 ) เป็นนักแสดงชาวแอฟริกาใต้ และเป็นบุตรชายของ จอห์น กานี นักแสดงรุ่นเก๋าชาวแอฟริกาใต้
ชีวิตในวัยเด็ก
กานีเกิดที่เมืองพอร์ตเอลิซาเบท ประเทศแอฟริกาใต้ เขาได้สัมผัสกับวงการบันเทิงตั้งแต่อายุยังน้อย โดยสังเกตและเรียนรู้จากบิดาของเขา ผู้ซึ่งศึกษาบทภาพยนตร์สำหรับบทบาทการแสดงของตัวเอง และพาลูกชายไปแสดงละครด้วย ประสบการณ์เหล่านี้ส่งผลให้เขาเดินตามรอยเท้าพ่อ เขาได้รับการศึกษาที่มหาวิทยาลัย University of Witwatersrand (Wits) ซึ่งเขาศึกษาการแสดงละคร และเข้าร่วมในโปรดักชันของโรงเรียน เขาจบการศึกษาในปี พ.ศ. 2551 โดยได้รับปริญญาเกียรตินิยมด้านการแสดงละคร ในปี พ.ศ. 2562 กานีสำเร็จการศึกษาระดับปริญญาโทสาขาการแสดงที่ Tisch School of the Arts ของมหาวิทยาลัยนิวยอร์ก
กลูเตน
กลูเตน (gluten มาจากภาษาละติน glūten แปลว่า กาว) เป็นโปรตีนชนิดหนึ่งพบมากในแป้งสาลีและข้าวบาร์เลย์ กลูเตนเป็นโปรตีนที่สร้างความเหนียวให้กับก้อนแป้ง เกิดมาจากการรวมตัวของกลูเตนิน และ ไกลอะดิน โดยพันธะไดซัลไฟด์ มีลักษณะเหนียว ยืดหยุ่น และไม่ละลายน้ำ
การแยกกลูเตนจากแป้งสาลี
ทำได้โดยการล้างน้ำ 3 ครั้ง ส่วนน้ำแป้งที่เหลือนำไปแช่เย็น เพื่อให้ตกตะกอน เมื่อเทน้ำทิ้ง สามารถนำไปใช้ทำเส้นก๋วยเตี๋ยวได้ ในทางอุตสาหกรรมใช้การสกัดกลูเตนออกจากแป้งข้าวสาลีโดยใช้คุณสมบัติการไม่ละลายน้ำของกลูเตนเช่นเดียวกัน อย่างไรก็ตาม ระดับความด่างของน้ำมีผลต่อความยืดหยุ่นของกลูเตน กลูเตนไม่ชอบน้ำอ่อน ต้องอาศัยน้ำที่มีความด่างพอสมควร จึงควรเพิ่มเกลือในสูตรประมาณร้อยละ 2 ถึง 5
การนำไปใช้
กลูเตนถูกนำไปใช้ทำเนื้อสัตว์ปลอม (อังกฤษ: mock meat) ในการทำอาหารเจและอาหารมังสวิรัติ ใช้ทำเบียร์และซีอิ๊ว เพิ่มความเหนียวของไอศกรีม ซอสมะเขือเทศ เนยแข็งยืดในพิซซ่า และครีมชีสใช้ทาเบเกิ้ล ใช้ในการทำแชมพูเพื่อเพิ่มความยืดหยุ่นของเส้นผม
เขาฮิว
เขาฮิว (Xu You; ) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ในยุคสามก๊ก
ประวัติ
เขาฮิว เป็นชาวเมืองหนานหยัง มณฑลเหอหนาน เป็นที่ปรึกษาของอ้วนเสี้ยว เป็นผู้เสนอและให้อ้วนเสียวยกทัพไปตีโจโฉ อ้วนเสี้ยวก็ทำตาม เป็นเพื่อนรักของโจโฉมาตั้งแต่วัยรุ่น แต่ถือหน้าที่เป็นสำคัญ จึงไม่เห็นแก่หน้าใคร แต่อ้วนเสี้ยวอดระแวงสงสัยมิได้หยุด เขาฮิวเสียใจ ถึงกับจะเชือดคอตาย ในที่สุดเลยตัดสินใจไปหนีไปเข้ากับโจโฉ แนะนำโจโฉให้ลอบยกกำลังไปเผาเสบียงอ้วนเสี้ยวที่ตำบลอัวเจ๋า โจโฉเห็นชอบด้วย เมื่อเผาเสบียงสำเร็จแล้ว ก็ตีทัพอ้วนเสี้ยวแตกพ่ายไปจากกัวต๋อ ยุทธภูมิใหญ่ อ้วนเสี้ยวเสียใจถึงแก่กรรม โจโฉก็รุกไล่ต่อไป จนกระทั่งยึดแคว้นกิจิ๋วของอ้วนเสี้ยว ได้ทั้งหมด เมื่อยึดกิจิ๋วได้นั้น เขาฮิวมีปากเสียงกับเคาทู นายทหารเอกของโจโฉ เขาฮิวว่าตนเป็นต้นคิด เคาทูว่าตนเป็นคนรบชนะ เขาฮิวโต้ว่า “ตัวมึงมีฝีมือก็จริง แต่กูคิดอ่านให้มึงจึงได้ทำตาม อุปมาเหมือนกูเป็นนายได้ใช้มึง” เคาทูได้ฟังก็โกรธ ชักกระบี่ออกตัดศีรษะเขาฮิวเสีย ณ ที่นั้น
อ้างอิง
204
กีฬาคริกเกตในกีฬาแห่งชาติ ครั้งที่ 47
กีฬาคริกเกตในกีฬาแห่งชาติ ครั้งที่ 47 เป็นการแข่งขันกีฬาคริกเกตที่จัดขึ้นในจังหวัดศรีสะเกษ กำหนดแข่งขันระหว่างวันที่ 15–24 มีนาคม พ.ศ. 2565 โดยได้จัดขึ้นที่สนามฟุตบอล โรงเรียนขุนหาญวิทยาสรรค์ อำเภอขุนหาญ ในครั้งนี้จะมีการแข่งขันทั้งหมด 2 รายการ ซึ่งมีการชิงชัยเหรียญรางวัลรวมทั้งสิ้น 8 เหรียญ
เซอร์ไวเวอร์ซีรีส์ (2016)
เซอร์ไวเวอร์ซีรีส์ (2016) (Survivor Series (2016)) เป็นรายการเพย์-เพอร์-วิวมวยปล้ำอาชีพ ของดับเบิลยูดับเบิลยูอี (WWE) ซึ่งจัดเป็นปีที่30 แล้ว สถานที่จัดคือ Air Canada Centre ในเมืองโทรอนโต, รัฐออนแทรีโอ แคนาดา เมื่อวันที่ 20 พฤศจิกายน 2016
เทศบาลเมืองพิจิตร
พิจิตร เป็นเทศบาลเมืองแห่งหนึ่งในจังหวัดพิจิตร เป็นเทศบาลเมืองที่ตั้งขึ้นเป็นลำดับที่สองของจังหวัดต่อจากเทศบาลเมืองบางมูลนาก ตั้งอยู่ในอำเภอเมืองพิจิตร มีพื้นที่ครอบคลุมตำบลในเมืองทั้งตำบล มีพื้นที่ 12.017 ตารางกิโลเมตร มีประชากรในปี พ.ศ. 2561 จำนวน 21,580 คน
วัน-รีลเลอร์ / แอ็กต์โฟร์
วัน-รีลเลอร์ / แอ็กต์โฟร์ เป็นอีพีลำดับที่ 4 โดยกลุ่มศิลปินชาวเกาหลีใต้-ญี่ปุ่นไอซ์วัน เปิดตัววันที่ 7 ธันวาคม พ.ศ. 2563 โดยอ็อฟเดอะเรคคอร์ด อัลบั้มแบ่งเป็น 3 รูปแบบ คือ Scene #1, Scene #2 และ Scene #3 ประกอบด้วย 6 เพลง และมีเพลงพาโนรามา (Panorama) เป็นเพลงหลัก
เบื้องหลังและการเปิดตัว
ในช่วงต้นเดือนพฤศจิกายนมีการประกาศว่าพวกเธอจะคัมแบ็กก่อนสิ้นปีนี้ เมื่อวันที่ 17 พฤศจิกายน มีการยืนยันว่าวงจะปล่อยอีพีชุดที่ 4 วัน-รีลเลอร์ / แอ็กต์โฟร์ (One-reeler / Act IV) ในวันที่ 7 ธันวาคม ภาพถ่ายทีเซอร์ของกลุ่มและภาพถ่ายแต่ละคน เริ่มเผยแพร่ตั้งแต่วันที่ 23 พฤศจิกายนเป็นต้นไป โดยแสดงแนวคิดที่แตกต่างกันสามเรื่อง ได้แก่ 'The Colour of Youth', 'Becoming One' และ 'Stay Bold' ทีเซอร์มิวสิกวิดีโอตัวแรกถูกปล่อยออกมาในอีกหนึ่งสัปดาห์ต่อมาในวันที่ 2 ธันวาคม โดยมีการเปิดตัวไฮไลท์เมดเลย์ในวันถัดไป ทีเซอร์มิวสิกวิดีโอตัวที่สองของพวกเธอถูกปล่อยออกมาเมื่อวันที่ 4 ธันวาคม
ศักดิ์ชาย ดีนาน
ศักดิ์ชาย ดีนาน ชื่อเล่น โป๋ย เกิดที่จังหวัดสุรินทร์ เป็นผู้กำกับภาพยนตร์ นักเขียนบทภาพยนตร์ชาวไทย เข้าสู่วงการภาพยนตร์ด้วยการเป็นพนักงานประจำตำแหน่งนักเขียนบทภาพยนตร์ให้กับอาร์เอสฟิล์มส์ ร่วมงานกับ อดิเรก วัฏลีลา หรือ “อังเคิล” เมื่อปี พ.ศ. 2539 ขณะอยู่ที่อาร์เอสฟิล์มส์ได้เข้าไปมีส่วนกับการเขียนบทภาพยนตร์หลายเรื่อง มีส่วนร่วมในการเขียนบทภาพยนตร์อย่าง ฝันติดไฟหัวใจติดดิน (2541), ปาฏิหาริย์โอม-สมหวัง (2541), โคลนนิ่ง คนก๊อปปี้คน (2542)
หลังจากนั้น ช่วงต้นปี พ.ศ. 2542 ลาออกจากอาร์เอสฟิล์ม เพื่อมาเป็นนักทำหนังอิสระ และกลับมาร่วมงานกับอังเคิลอีกครั้ง ที่ฟิล์มบางกอกในช่วงปี พ.ศ. 2543 ในฐานะครีเอทีฟและที่ปรึกษาด้านบทภาพยนตร์ อาทิ บางระจัน (2543), โกลคลับ เกมล้มโต๊ะ (2544) และ พรางชมพู (2545) ปัจจุบันมาเป็นคนทำหนังอิสระอีกครั้งหนึ่ง ในปี 2551 มีผลงานกำกับภาพยนตร์ร่วมกับผู้กำกับชาวลาว อนุสอน สิริสักดา ในภาพยนตร์เรื่อง สะบายดี หลวงพะบาง และภาคต่อ สะบายดี 2 ไม่มีคำตอบจาก..ปากเซ
เทศบาลเมืองพิจิตร
ประวัติ
เทศบาลเมืองพิจิตรเดิมเป็นที่ตั้งศาลากลางจังหวัดพิจิตร ต่อมาได้มีพระราชกฤษฎีกายกฐานะขึ้นเป็นเทศบาลเมืองพิจิตร เมื่อวันที่ 29 พฤศจิกายน พ.ศ. 2479 มีพื้นที่เขตเทศบาล 1.88 ตารางกิโลเมตร ต่อมาในปี พ.ศ. 2499 ได้มีพระราชกฤษฎีกาลงวันที่ 30 มิถุนายน พ.ศ. 2499 เปลี่ยนแปลงเขตเทศบาลเมืองพิจิตรเป็น 3.17 ตารางกิโลเมตร และในปี พ.ศ. 2512 ได้มีพระราชกฤษฎีกาเปลี่ยนแปลงเขตเทศบาลเมืองพิจิตรเป็น 12.017 ตารางกิโลเมตร
ภูมิศาสตร์
เมืองพิจิตรเป็นเมืองที่มีแม่น้ำน่านไหลผ่าน โดยตัวเมืองตั้งอยู่บริเวณริมฝั่งด้านตะวันตกของแม่น้ำน่านในท้องที่อำเภอเมืองพิจิตร และเป็นที่ตั้งของศาลากลางจังหวัด พื้นที่เขตเทศบาลมี 12.017 ตารางกิโลเมตร มีอาณาเขตติดกับพื้นที่ใกล้เคียง ดังนี้
ชุมชน
เทศบาลเมืองพิจิตรมีการแบ่งการปกครองออกเป็น 25 ชุมชน ดังนี้ (ข้อมูลจากสำนักทะเบียนเทศบาลเมืองพิจิตร)
ทางหลวง
ทางหลวงที่ผ่านเขตเทศบาล ได้แก่
กติกาสัญญาไตรภาคี
กติกาสัญญาไตรภาคี (Tripartite Pact, ) หรือ กติกาสัญญาเบอร์ลิน เป็นความตกลงทางการทหาร ทำขึ้นระหว่าง นาซีเยอรมนี, ราชอาณาจักรอิตาลี และ จักรวรรดิญี่ปุ่น ในปี ค.ศ. 1940 ซึ่งถือเป็นจุดกำเนิดของพันธมิตรฝ่ายอักษะ ซึ่งภายหลังก็ได้มีอีกหลาย ๆ ชาติร่วมลงนามในกติกาสัญญารูปแบบเดียวกันนี้ อันได้แก่ ฮังการี (20 พฤศจิกายน 1940), โรมาเนีย (23 พฤศจิกายน 1940), บัลแกเรีย (1 มีนาคม 1941) และ ยูโกสลาเวีย (25 มีนาคม 1941) ต่อมาการรัฐประหารในเบลเกรด เป็นตัวจุดชนวนให้อิตาลีและเยอรมนี เข้ารุกรานยูโกสลาเวีย (ตลอดจน บัลแกเรีย และ ฮังการี) ซึ่งการรุกรานครั้งนี้ทำให้รัฐอิสระโครเอเชีย ยอมเข้าร่วมฝ่ายอักษะในวันที่ 15 มิถุนายน 1941
เขตยังช็อน
เขตยังช็อน (Yangcheon District; ฮันกึล: 양천구; ฮันจา: 陽川區) เป็นหนึ่งใน 25 เขตที่อยู่ในโซล ประเทศเกาหลีใต้ ตั้งอยู่ทางทิศตะวันตกเฉียงใต้ของแม่น้ำฮัน เขตนี้มีพื้นที่ทั้งหมด 17.4 กม.2 และมีประชากรทั้งหมด 469,434 คน
เทศกาลภาพยนตร์เอเชียนิวยอร์ก ครั้งที่ 21
เทศกาลภาพยนตร์เอเชียนิวยอร์ก ครั้งที่ 21 (21st New York Asian Film Festival) จัดขึ้นในนครนิวยอร์กตั้งแต่วันที่ 15 กรกฎาคม ถึง 31 กรกฎาคม ค.ศ. 2022 ภาพยนตร์ฉายเปิดคือ ภาพยนตร์ไทย เร็วโหด..เหมือนโกรธเธอ โดยนวพล ธำรงรัตนฤทธิ์ และฉายปิดด้วยภาพยนตร์เกาหลี เอเลียนนอยด์ โดยชเว ดง-ฮุน ซึ่งครั้งนี้ได้มีการเฉลิมฉลองวันครบรอบ 20 ปีของเทศกาลและมีการคัดเลือกภาพยนตร์กว่าเจ็ดสิบเรื่องด้วยตนเอง อันประกอบด้วย 6 รอบปฐมทัศน์โลก, 8 รอบปฐมทัศน์นานาชาติ, 19 รอบปฐมทัศน์ในอเมริกาเหนือ, 4 รอบปฐมทัศน์ในสหรัฐ และ 17 รอบปฐมทัศน์ทางชายฝั่งตะวันออก
เทศกาลยังจัดงานระดมทุนชื่อ ไฟต์แคนเซอร์ไนต์ ในวันที่ 17 กรกฎาคม เพื่อหาเงินให้สมาคมโรคมะเร็งแห่งสหรัฐอเมริกาด้วย
รายชื่อโรงเรียนในจังหวัดประจวบคีรีขันธ์
ภาพรวม
จังหวัดประจวบคีรีขันธ์มีโรงเรียนทั้งหมด 285 โรงเรียน โดยแบ่งตามสังกัดและอำเภอที่ตั้งดังนี้
สำนักงานคณะกรรมการการศึกษาขั้นพื้นฐาน
จังหวัดประจวบคีรีขันธ์มีโรงเรียนสังกัด สพฐ. จำนวน 228 โรงเรียน โดยแบ่งเป็นโรงเรียนมัธยมศึกษาสังกัดสำนักงานเขตพื้นที่การศึกษามัธยมศึกษาประจวบคีรีขันธ์ (สพม.ประจวบคีรีขันธ์) จำนวน 18 โรงเรียน โรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์ทั้ง 2 เขตจำนวน 209 โรงเรียน และโรงเรียนสังกัดสำนักบริหารงานการศึกษาพิเศษ 1 โรงเรียน
เขตพื้นที่การศึกษาประถมศึกษาของจังหวัดประจวบคีรีขันธ์แบ่งดังนี้
สำนักงานเขตพื้นที่การศึกษามัธยมศึกษาประจวบคีรีขันธ์
จังหวัดประจวบคีรีขันธ์อยู่ในเขตพื้นที่การศึกษามัธยมศึกษาประจวบคีรีขันธ์ และมีโรงเรียนในสังกัดจำนวน 18 โรงเรียน โดยแบ่งเป็น 2 สหวิทยาเขตได้แก่
สำนักงานเขตพื้นที่การศึกษาประถมศึกษาประจวบคีรีขันธ์เขต 1
สพป.ประจวบคีรีขันธ์ เขต 1 มีพื้นที่ครอบคลุม 4 อำเภอทางตอนใต้ของจังหวัด ได้แก่อำเภอเมืองประจวบคีรีขันธ์ อำเภอทับสะแก อำเภอบางสะพาน และอำเภอบางสะพานน้อย มีโรงเรียนในความรับผิดชอบจำนวน 120 โรงเรียน โดยแบ่งเป็นอำเภอบางสะพาน 38 โรงเรียน อำเภอเมืองประจวบคีรีขันธ์ 35 โรงเรียน อำเภอทับสะแก 25 โรงเรียน และอำเภอบางสะพานน้อย 22 โรงเรียน
สำนักงานเขตพื้นที่การศึกษาประถมศึกษาประจวบคีรีขันธ์เขต 2
สพป.ประจวบคีรีขันธ์ เขต 2 มีพื้นที่ครอบคลุม 4 อำเภอทางตอนเหนือของจังหวัด ได้แก่อำเภอกุยบุรี อำเภอปราณบุรี อำเภอสามร้อยยอด และอำเภอหัวหิน มีโรงเรียนในความรับผิดชอบจำนวน 89 โรงเรียน โดยแบ่งเป็นอำเภอกุยบุรี 25 โรงเรียน อำเภอสามร้อยยอด 25 โรงเรียน อำเภอหัวหิน 24 โรงเรียน และอำเภอปราณบุรี 15 โรงเรียน
สำนักบริหารงานการศึกษาพิเศษ
จังหวัดประจวบคีรีขันธ์มีโรงเรียนสังกัดสำนักบริหารงานการศึกษาพิเศษ 1 โรงเรียน ได้แก่โรงเรียนโสตศึกษาเทพรัตน์ ตั้งอยู่ที่ตำบลพงศ์ประศาสน์ อำเภอบางสะพาน
องค์กรปกครองส่วนท้องถิ่น
จังหวัดประจวบคีรีขันธ์มีโรงเรียนสังกัดองค์กรปกครองส่วนท้องถิ่น 21 โรงเรียน องค์กรปกครองส่วนท้องถิ่นที่มีโรงเรียนในความรับผิดชอบได้แก่องค์การบริหารส่วนจังหวัดประจวบคีรีขันธ์ (1 โรงเรียน) เทศบาลเมือง 2 แห่งได้แก่เทศบาลเมืองประจวบคีรีขันธ์ (3 โรงเรียน) และเทศบาลเมืองหัวหิน (7 โรงเรียน) เทศบาลตำบล 5 แห่ง และองค์การบริหารส่วนตำบล 2 แห่ง
สำนักงานคณะกรรมการการศึกษาเอกชน
โรงเรียนเอกชนในจังหวัดประจวบคีรีขันธ์ซึ่งสังกัดสำนักงานคณะกรรมการการศึกษาเอกชนมีจำนวน 36 โรงเรียน
อำเภอเมืองประจวบคีรีขันธ์
อำเภอเมืองประจวบคีรีขันธ์มี 48 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 1 จำนวน 35 โรงเรียน สังกัดสำนักงานคณะกรรมการการศึกษาเอกชน 6 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 3 โรงเรียน สังกัดเทศบาลเมืองประจวบคีรีขันธ์ 3 โรงเรียน และสังกัดเทศบาลตำบลคลองวาฬ 1 โรงเรียน
อำเภอกุยบุรี
อำเภอกุยบุรีมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 2 จำนวน 25 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอทับสะแก
อำเภอทับสะแกมี 29 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 1 จำนวน 25 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 2 โรงเรียน และสังกัดสำนักงานคณะกรรมการการศึกษาเอกชน 2 โรงเรียน
อำเภอบางสะพาน
อำเภอบางสะพานมี 43 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 1 จำนวน 38 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 1 โรงเรียน และสังกัดสำนักบริหารงานการศึกษาพิเศษ 1 โรงเรียน
อำเภอปราณบุรี
อำเภอปราณบุรีมี 34 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 2 จำนวน 15 โรงเรียน สังกัดสำนักงานคณะกรรมการการศึกษาเอกชน 8 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 3 โรงเรียน สังกัดเทศบาลตำบลเขาน้อย 2 โรงเรียน สังกัดเทศบาลตำบลปราณบุรี 2 โรงเรียน สังกัดองค์การบริหารส่วนตำบลหนองตาแต้ม 2 โรงเรียน สังกัดองค์การบริหารส่วนจังหวัดประจวบคีรีขันธ์ 1 โรงเรียน และสังกัดองค์การบริหารส่วนตำบลปากน้ำปราณ 1 โรงเรียน